Държавен вестник, бр. 73, 2011 г., стр. 4

СТР.  4	
Д Ъ Р Ж А В Е Н  В Е С Т Н И К 	
БРОЙ  73
академия на науките по договор № 08846570-
02-08/BG-RR от 10 юни 2008 г. с Федерално 
държавно унитарно предприятие „Федерален 
център по ядрена и радиационна безопасност“ 
на Руската федерация.
Чл. 2. Министърът на финансите по предложе­
ние на председателя на Българската академия на 
науките съгласувано с министъра на образовани­
ето, младежта и науката да осигури допълнителен 
лимит за плащания по бюджета на Българската 
академия на науките за 2011 г.
Заключителни разпоредби
§ 1. Постановлението се приема на основа­
ние чл. 28, ал. 1 от Закона за устройството на 
държавния бюджет.
§ 2. Изпълнението на постановлението се 
възлага на министъра на финансите, на минис­
търа на образованието, младежта и науката и на 
председателя на Българската академия на науките.
Министър-председател: 
Бойко Борисов
Главен секретар на Министерския съвет: 
Росен Желязков
10662
РЕШЕНИЕ № 684 
ОТ 13 СЕПТЕМВРИ 2011 Г.
за предоставяне на концесия за добив на 
подземни богатства по чл. 2, ал. 1, т. 1 от 
Закона за подземните богатства – метални 
полезни изкопаеми – медно-златни руди, от 
находище „Асарел“ – участък „Запад“, раз­
положено в землището на гр. Панагюрище, 
община Панагюрище, област Пазарджик, и за 
даване на съгласие за изменение на договор 
за предоставяне на концесия за подземни 
богатства – медни руди, чрез добив от на­
ходище „Асарел“, гр. Панагюрище, област 
Пазарджик, сключен на 23 декември 1998 г. 
между министъра на промишлеността и 
„Асарел – Медет“ – ЕАД
На основание чл. 54, ал. 5 и 6 във връзка 
с чл. 5, т. 3, чл. 6, ал. 3 и чл. 29 от Закона 
за подземните богатства и чл. 70, ал. 3, т. 5 
от Закона за концесиите във връзка с чл. 37, 
ал. 1 от Закона за подземните богатства
МИНИСТЕРСКИЯТ СЪВЕТ
Р Е Ш И :
1. Предоставя концесия за добив с предмет 
експлоатация на подземни богатства по чл. 2, 
ал. 1, т. 1 от Закона за подземните богат­
ства – метални полезни изкопаеми – медно-
златни руди, от находище „Асарел“ – участък 
„Запад“, община Панагюрище, област Па­
зарджик, който се извършва със средства на 
концесионера и на негов риск. Находището 
е индивидуализирано с координатите на точ­
ки от № 1 до № 12 по контура на запасите 
и ресурсите в координатна система „1970 г.“ 
съгласно приложение № 1 и е с площ 77,68 дка.
2. Определя концесионна площ с размер 
16 038 дка, включваща площта на находище 
„Асарел“ – участък „Запад“, и площите, не­
обходими за осъществяване на дейностите по 
концесията извън добива.
2.1. Концесионната площ е индивидуали­
зирана с координатите на точки от № 1 до 
№ 40 в координатна система „1970 г.“ съгласно 
приложение № 2. Площта, описана с коорди­
натите на точки от № 1 до № 40, не включва 
площта на находище „Асарел“, индивидуали­
зирано с координатите на точки от № 1 до 
№ 34 съгласно приложение № 3.
2.2. Външните контури на концесионната 
площ на находище „Асарел“, предоставена с 
Решение № 725 на Министерския съвет от 
2010 г., и на находище „Асарел“ – „Запад“, 
описана в т. 2.1, съвпадат изцяло.
3. Определя срок на концесията 15 години.
4. Определя за концесионер „Асарел – Ме­
дет“ – АД, Панагюрище, притежаващо удос­
товерение за търговско откритие № 0349 от 
12 септември 2008 г.
5. Концесията да се осъществява при след­
ните условия:
5.1. Концесионерът може да осъществява 
концесионна дейност само върху територии от 
концесионната площ, върху които е придобил 
право на собственост или върху които има 
учредено право на ползване или договор за 
наем със собственика на земята, както и след 
извършена промяна на предназначението на 
земите, покриващи находището.
5.2. Концесионерът може да осъществява 
дейност върху концесионната площ въз основа 
на одобрен и влязъл в сила подробен устрой­
ствен план, който включва концесионната 
площ и пътните връзки между обекта на 
концесията и местните и/или републикан­
ските пътища.
5.3. При експлоатацията на подземните 
богатства да се спазват нормативните изисква­
ния, свързани с опазването на земните недра, 
околната среда, водите, защитените със закон 
територии и обекти, правата върху земите от 
държавния горски фонд и земеделските земи, 
културните ценности, националната сигурност, 
отбраната на страната и обществения ред.
5.4. Правата и задълженията по концесията 
да не се прехвърлят на трети лица освен с 
писмено съгласие на концедента при условията 
на чл. 25 от Закона за подземните богатства.
5.5. Добивът на подземното богатство по т. 1 
може да започне, след като бъде съгласуван 
с министъра на икономиката, енергетиката и 
туризма цялостен работен проект за добив и 
първична преработка, изготвен въз основа на: